Document ID: /roh_data/filtered/Bilingualer_Corpus_interleaved-it-rm.jsonl.gz/1791

This is a text translated from Italian to Rumantsch Grischun.
Il Governo propone elezioni tacite dei membri dei tribunali distrettuali

Nel Cantone dei Grigioni in futuro dovranno essere possibili elezioni tacite dei membri dei tribunali distrettuali. Il Governo grigionese ha licenziato il relativo messaggio sulla revisione parziale della legge sui diritti politici nel Cantone dei Grigioni a destinazione del Gran Consiglio. Il Parlamento discuterà il testo nella sessione di agosto.

La nuova possibilità di procedere a elezioni tacite va creata per tutti i turni elettorali, in caso di elezioni di rinnovo e suppletive dei membri dei tribunali distrettuali. Un'elezione tacita è possibile quando il numero dei candidati corrisponde al numero di seggi da assegnare. Per rendere possibile in futuro l'elezione tacita per i tribunali distrettuali, deve essere introdotta una procedura di annuncio. La revisione parziale della legge sui diritti politici proposta dal Governo prevede che la procedura di annuncio sia il più semplice possibile dal punto di vista amministrativo. La commissione amministrativa del tribunale distrettuale competente decide in merito allo svolgimento dell'elezione tacita. Nel caso in cui non abbia luogo un'elezione tacita si deve procedere come finora a un'elezione pubblica aperta.

L'elezione tacita esclusivamente per i tribunali distrettuali

Lo spunto per gli adeguamenti proposti consiste in un incarico accolto dal Gran Consiglio nell'ottobre 2008, che chiede l'introduzione di elezioni tacite dei membri dei tribunali distrettuali. Si parla di "elezione tacita" quando in occasione di una votazione popolare non si presentano più candidati dei seggi da assegnare, e un'autorità può dichiarare un candidato eletto tramite "elezione tacita". La possibilità dell'elezione tacita, che nei Grigioni non ha nessuna tradizione, va creata esclusivamente per le elezioni del tribunale distrettuale. L'elezione popolare dei membri dei tribunali distrettuali è stata introdotta solamente nel quadro della riforma giudiziaria grigionese del 12 marzo 2000. In occasione delle tre votazioni popolari svolte finora, gli aventi diritto di voto hanno mostrato un interesse piuttosto moderato. In occasione dell'ultima elezione, avvenuta il 1°giugno 2008, solo in pochi distretti si sono avute "elezioni vere". Nella maggior parte dei distretti non erano a disposizione più candidati di quanti fossero i seggi da assegnare. Di conseguenza anche la partecipazione alle urne è risultata contenuta.

Date le circostanze il Governo ritiene giustificato creare la nuova possibilità di elezioni tacite per la nomina del tribunale distrettuale. In questo modo si possono inoltre evitare costi considerevoli per tutte le parti coinvolte. La nuova regolamentazione contribuisce però anche a contrastare l'astensionismo degli elettori evitando votazioni non necessarie in caso di elezioni non controverse. L'entrata in vigore di questa novità è prevista per il 2012, in vista delle prossime elezioni di rinnovo generali dei tribunali distrettuali.

Persona di riferimento:

Dr. Claudio Riesen, Cancelliere, tel. 081 257 22 21

Organo: Governo

Fonte: it Cancelleria dello Stato dei Grigioni

25.06.2010
La regenza propona in'elecziun taciturna per las commembras e per ils commembers da las dretgiras districtualas

En il Grischun duai esser pussaivla en il futur in'elecziun taciturna per las commembras e per ils commembers da las dretgiras districtualas. La regenza grischuna ha deliberà la missiva correspundenta tar la revisiun parziala da la lescha davart ils dretgs politics en il chantun Grischun per mauns dal cussegl grond. Il parlament vegn a tractar quest project en la sessiun d'avust.

La nova pussaivladad da l'elecziun taciturna duai vegnir stgaffida per tut ils scrutinis da las elecziuns da renovaziun e da las elecziuns cumplementaras per las commembras e per ils commembers da las dretgiras districtualas. In'elecziun taciturna è pussaivla en cas ch'il dumber da candidatas e da candidats correspunda al dumber da mandats che stattan a disposiziun. Per insumma pussibilitar en l'avegnir l'elecziun taciturna per las dretgiras districtualas sto vegnir introducida ina procedura d'annunzia. La revisiun da la lescha davart ils dretgs politics, che vegn proponida da la regenza, prevesa da concepir la nova procedura d'annunzia en ina moda administrativa uschè simpla sco pussaivel. La decisiun, sche l'elecziun taciturna ha lieu, duai vegnir prendida da la cumissiun administrativa da la dretgira districtuala cumpetenta. En cas ch'i n'ha betg lieu in'elecziun taciturna, duai dar sco fin ussa in scrutini public liber.

Elecziuns taciturnas mo per las dretgiras districtualas

Il motiv per las adattaziuns proponidas è ina incumbensa ch'è vegnida acceptada dal cussegl grond l'october 2008 e che pretenda d'introducir l'elecziun taciturna per las commembras e per ils commembers da las dretgiras districtualas. D'ina "elecziun taciturna" vegni discurrì, sch'i na vegnan – a chaschun d'ina elecziun tras il pievel – betg proponids dapli candidatas e candidats che quai ch'igl èn avant maun mandats, e sch'ina autoritad dastga declerar las candidatas ed ils candidats sco elegids en "elecziun taciturna". La pussaivladad da l'elecziun taciturna, che n'ha nagina tradiziun en il Grischun, duai vegnir stgaffida mo per las elecziuns da las dretgiras districtualas. Pir cun la refurma da las dretgiras grischunas dals 12 da mars 2000 è vegnida introducida l'elecziun da las commembras e dals commembers da las dretgiras districtualas tras il pievel. A chaschun da las trais elecziuns dal pievel che han gì lieu fin ussa han las votantas ed ils votants mussà in interess plitost modest. Il 1. da zercladur 2008, a chaschun da las ultimas elecziuns, hai dà mo pli en paucs districts "elecziuns per propi". En la gronda part dals districts n'avevi betg dapli candidaturas che mandats disponibels. Consequentamain è er la participaziun a las elecziuns stada pitschna.

Sut questas circumstanzas pari giustifitgà per la regenza da crear la nova pussaivladad d'elecziuns taciturnas per las elecziuns da las dretgiras districtualas. Uschia sa laschan plinavant er spargnar custs considerabels per tut las instanzas e persunas participadas. La nova regulaziun gida dentant er a cumbatter elecziuns cun pitschnas participaziuns, perquai ch'ella impedescha scrutinis nunnecessaris tar elecziuns incontestadas. La novaziun duai ir en vigur l'onn 2012 en vista a las proximas elecziuns da renovaziun totala da las dretgiras districtualas.

Infurmaziuns:

dr. Claudio Riesen, chancelier, tel. 081 257 22 21

Gremi: regenza

Funtauna: rg chanzlia chantunala dal Grischun

25.06.2010